cyanic-selkie/wikianc huggingface dataset:
Արագաշարժ (ձուկ)
Արտաքին կառուցվածք
Մարմինը կողքերից սեղմված է, երկարությունը՝ 7-8 (երբեմն՝ մինչև 12) սմ, զանգվածը՝ մինչև 35 գ։ Բերանը դնչի ծայրին է՝ դեպի վեր ուղղված թեք կտրվածքով։ Փորային լողակների և հետնալողակի միջև կա ողնուց, որը հաճախ պատված է թեփուկներով։ Պոչային լողակը մկրատաձև է։ Թեփուկները միջին չափի են, կողագծում՝ 39-56 հատ։ Մեջքային լողակում առկա է 10-11 ճառագայթ, հետնալողակում՝ 13-16։ Ալանային ատամները երկշարք են։ Խռիկային առէջները կարճ են։ Գունավորումը, կախված բնակության վայրից և տարիքից, կարող է տարբերվել։ Մեջքը մոխրականաչավուն է՝ կապտավուն նրբերանգով, կողքերը՝ արծաթափայլ, վտրիկը՝ սպիտակ։
Մարմնի վերին մասում (կողագծից վեր)՝ խռիկային կափարիչից մինչև պոչի լողակի հիմքը, ձգվում է մուգ շերտ։
Մարմնի	կողքերին գտնվող կողագիծի օրգանների վերին ու ստորին մասերում լավ արտահայտված են փոքրիկ, սև պտերը։ Մեջքային, պոչային և կրծքային լողակները մոխրագույն են, փորային լողակները և հետնալողակը՝ հաճախ անգույն։ Սեռահասունի կրծքային, փորային լողակների և հետնալողակի հիմքերը նարնջագույն են։
Բազմացում և զարգացում
Սեռահասուն է դառնում 1-2 տարեկանում։ Սեռական երկձևությունը թույլ է արտահայտված։ Արուներն էգերից փոքր են և ցածրամարմին՝ ավելի երկար զույգ լողակներով։ Բազմանում է գարնանը և ամռանը (կախված ջրի ջերմաստիճանից)։ 1 առանձնյակն այդ ընթացքում կարող է բազմանալ 2-3 անգամ։ Բեղունությունը հասնում է մինչև 75 հազար ձկնկիթի։
Սննդառություն
Կենդանակեր տեսակ է։ Սնվում է տարբեր մանր անողնաշարավորներով, ջուրն ընկած միջատներով ու նրանց թրթուրներով, ջրալվերով և այլն։ Սննդային ակտիվությունն առավել բարձր է առավոտյան և երեկոյան։ Արդյունաբերական նշանակություն չունի։ Կարող է սնունդ դառնալ կարմրախայտի համար։ Արհեստ, ջրամբարներում բնակվելու դեպքում հաճախ վարակվում է փոկորդով (Ligula intestinalis)։
Կատեգորիա:Ծածանազգիներ
Սարուխանի ջրանցք
Սարուխանի ջրանցք, ջրանցք ՀՀ Գեղարքունիքի մարզում։ Սկիզբ է առնում Սարուխանի աղբյուրներից, անցնում Կարմիրգյուղի, Գանձակ գյուղի սահմաններով, հասնում մինչև Գավառ քաղաք։ Շահագործման է հանձնվել 1936 թվականին։ Երկարությունը 3,7 կմ է, ջրթողունակությունը՝ 100 մ³/վ։ Ջրառը կատարվում է ջրարգելակ կարգավորիչի միջոցով։ Ոռոգում է Սարուխան, Կարմիրգյուղ, Գանձակ գյուղերի հողատարածքները։
Կատեգորիա:Գեղարքունիքի մարզի ջրանցքներ
Պինկարա
Բնակչությունը կազմում է 1281 մարդ (2008), խտությունը՝ 72 մարդ/կմ²։ Զբաղեցնում է 18 կմ² մակերես։ Փոստային ինդեքս՝ 45020, հեռախոսային կոդ՝ 0425։
Ժողովրդագրություն
'''Բնակչության թվաքանակի փոփոխությունները.
Ալոեուս (Հելիոսի որդին)
Ալոեուս (Ἀλωεύς), հունական դիցաբանական կերպար։ Հելիոսի և Անտիոպայի որդին է։ Ըստ այլ աղբյուրների՝ նրա հայրը Հելիոսն է, բայց մայրը Պերսեն ։
(8535) Պելենսվանսլոս
(8535) Պելենսվանսլոս (Pellesvanslos), աստերոիդ աստերոիդների հիմնական գոտում։ Հայտնաբերվել է 1993 թվականի մարտի 21-ին Կլաս-Ինգվար Լագերկվիստի կողմից Լա Սիլյայում ։
Ալոեուս (Հելիոսի որդին)
Նա ստացել է հողեր, իր եղբայր Էեթից ։ Կնոջ անունը հունական դիցաբանության մեջ անհայտ է, սակայն հայտնի է, որ նրա որդին Էպոպեոսն է ։
Ծանոթագրություններ
Կատեգորիա:Հին հունական դիցաբանություն
Թափալցյան
Թափալցյան, հայկական ազգանուն ։
Աղջկանց համազգային վարժարան
Աղջկանց համազգային վարժարան, ամենօրյա վարժարան։ Հիմնվել է 1905 թվականին, Կահիրեում՝ Մ. և Զ. Մանիապյան քույրերի ջանքերով։ Ունեցել է երեք բաժին՝ մանկապարտեզ, նախակրթարան և ուսումնարան։ Առաջին երկու բաժիններ ընդունվել են 5-12 տարեկան երկսեռ երեխաներ, երրորդը՝ միայն աղջիկներ։ Աշակերտների ընդհանուր թիվը տատանվել է 150-170։ Դասավանդվել են հայոց լեզու (գրաբար և աշխարհաբար), մատենագիտություն, գեղագրություն, արաբերեն, ֆրանսերեն, անգլերեն, նաև ձեռագործ, կար, դաշնամուր, նկարչություն։ Փակվել է 1946 թվականին՝ հիմնադիր- տնօրինուհու՝ Սոֆի Մանիտպյանի մահից հետո։
Թափալցյան
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Յան վերջածանցով ազգանուններ
Կայաս (գետ)
Կայաս, գետ Ալթայի հանրապետության հյուսիսում, Մայմա գետի աջ վտակը։ Երկարությունը մոտավորապես 8—9 կմ է։ Գետը սկիզբ է առնում Սոուզգա գետի ջրբաժան թեքվածքում, Բերդիշև Զաիմկայի տարածքում, ապա հոսում է Մայմինյան շրջանի տարածքի հյուսիսային ուղղությամբ և թափվում է Մայմա գետը Գոռնո Ալթայսկ քաղաքում՝ Տուգայա լեռան ստորոտում։ Գետի ափին տեղակայված է Գոռնո Ալթայսկի միկրոշրջանը։
Արտաքին հղումներ
Կատեգորիա:Ռուսաստանի գետեր
Լաբիա թատրոն
Լաբիա թատրոն, Քեյփթաունի ամենահին անկախ կինոթատրոններից մեկն է ։
Պատմություն
Երբ 1989 թվականի սեպտեմբերին Լուդի Կրուսը սկսեց ղեկավարել թատրոնը, Լաբիան սկսեց հիմնականում ցուցադրել պաշտամունքային, դասական և գեղարվեստական ֆիլմեր՝ որոշ տոմսարկղային հիթերով։ Պահպանվել են հին շենքի բնօրինակ հատվածների մեծ մասը, օրինակ տոմսերի տաղավարը, քաղցրավենիքի վաճառասեղանը և նույնիսկ նստատեղերը։
Փոփոխություններից հետո թատրոնում ներառվել են երեք կինոթատրոն, բար, սննդի տարածք և տեռաս։ Մի քանի տարի շարունակ Քլոֆի 50 հասցեում գտնվող Կենցաղի կենտրոնում կային երկու ժամանակակից էկրան, բայց այդ վայրը փակվել է 2013 թվականին։
Հակասություններ
2012 թվականի փետրվարին Պաղեստինի համերաշխության արշավը (PSC) սպառնացել է բոյկոտել թատրոնը և բողոք ներկայացնել Մարդու իրավունքների Հարվաֆրիկյան հանձնաժողովին (HRC), երբ թատրոնը հրաժարվել է ցուցադրել «Ապարտհեյդի ճանապարհային քարտեզը» վավերագրական ֆիլմը, որը զուգահեռականներ է անցկացնում հարավաֆրիկյան ապարտհեյդի և իսրայելա-պաղեստինյան հակամարտության միջև իր քաղաքական հակասական բնույթի պատճառով և, ըստ թատրոնի սեփականատիրոջը, միակողմանիության պատճառով։ Պաղեստինի համերաշխության արշավը, այնուամենայնիվ, պնդում էր, որ դա տեղի է ունեցել տեղական սիոնիստական լոբբինգի և Right2Know շահույթ չհետապնդող փաստաբանական կազմակերպության պատճառով, որոնք թույլատրել էին ֆիլմի անվճար ցուցադրությունը կապված «Լաբիայի» հետ և ՀԱՀ մեղադրում էր Լաբիային՝ «սիոնիստական ֆեդերացիայի ճնշմանը ենթարկվելու մեջ»    ։
Արտաքին հղումներ
Կատեգորիա:Քեյփթաունի շենքեր և կառույցներ Կատեգորիա:Հարավային Աֆրիկայի կինոթատրոններ
Պետրոս Զարոյան
Կենսագրություն
Ծնվել է Կ. Պոլսում։ Նախնական կրթությունն ստացել է Կ. Պոլսի Պալաթ թաղամասի Խորենյան վարժարանում, հաճախել է Կեդրոնական վարժարան, որն ավարտել է 1922 թվականին։ Ապա մեկնել է Ֆրանսիա, մինչև 1934 թվականը ապրել է Մարսելում, հետագայում բնակություն հաստատել Փարիզում։ 1962-1964 թվականներին դասախոսել է Կիպրոսի Մելգոնյան վարժարանում։ Սկսել է գրել 1918 թվականից, երբ նրա առաջին ստեղծագործությունները երևացել են Պոլսի «Նոր այգ» պարբերականում։ Այնուհետև աշխատակցել է բազմաթիվ թերթերի ու ամսագրերի («Ապագա», «Անահիտ», «Զվարթնոց», «Պայքար», «Մենք»)։ Խմբագրել է «Նոր հավատք» (1924, Զարեհ Որբունու հետ), «Մշակույթ» (1935, Ա. Սեմայի հետ) «Լուսաբաց» (1938-1939, Զարեհ Որբունու հետ), «Հայ միտք» (1954-1955) պարբերականները։ Եղել է «Ապագա» օրաթերթի խմբագիրը։
Առանձին գրքերով հրատարակած երկերն են. «Մեռնողները» (թատերախաղ, 1928), «Սև և ճերմակ» (1935), «Ակսել Բակունց» (հետազոտություն, 1935) և այլն։ 1964 թվականին հրատարակել է «Մենք ալ հայրենիք ունենք» պիեսը, որը Մեծ եղեռնի 50-ամյակի առթիվ Բեյրութի Թեքեյան Մշակութային միության հայտարարած մրցանակաբաշխությանը արժանացել է առաջին մրցանակի և այդ առիթով էլ տպագրվել է Բեյրութում ։
Ծանոթագրություններ
Կատեգորիա:Ֆրանսահայ արձակագիրներ Կատեգորիա:Թուրքահայ արձակագիրներ Կատեգորիա:Թուրքահայ գրականագետներ Կատեգորիա:Ֆրանսահայ գրականագետներ Կատեգորիա:Հայոց ցեղասպանության ականատեսներ Կատեգորիա:Հայերն Օսմանյան կայսրությունում Կատեգորիա:Հայ դրամատուրգներ Կատեգորիա:Հայ մշակութային գործիչներ
Վարդյո
Վարդյո (Vardø), կոմունա (համայնք) Նորվեգիայի Ֆինմարք ֆյուլքեյում (մարզում)։ Կոմունայի վարչական կենտրոնը Վարդյո քաղաքն է։ Պաշտոնական լեզուն Բուկմոլն է։ Զբաղեցնում է 600.47 կմ² տարածք ։
Բնակչություն
Համաձայն Նորվեգիայի վիճակագրության վարչության՝ 2008 թվականի հունվարի 1-ին դրությամբ կոմունայի բնակչության թվաքանակը կազմում է 1930 մարդ։ Բնակչության մեծ մասը նորվեգացիներ են ։
Տրանսպորտ
Կոմունայի գլխավոր բնակավայրը գտնվում է համանորվեգական գլխավոր ճանապարհի ցանցում։ Մայրցամաքի և կղզու միջև գործում է ավտոմոբիլային թունել։ Կղզում գործում է նաև փոքր օդանավակայան, գործում է նաև նավահանգիստ։
Globus II (AN/FPS-129 «Have Stare»)
1998 թվականից կոմունայի տարածքում գործում է Globus II ռադարը, որը նախատեսված է մերձերկրյան տարածքներում տիեզերական աղբին հետևելու համար։ Լինելով Ռուսաստանի սահմանին մոտ՝ ռադարը գործարկման օրվանից հանդիսանում է դիվանագիտական կռվախնձոր երկու երկրների միջև, քանի որ ռուսական կողմը մտավախություն ունի, որ այն օգտագործվում է ամերիկյան զինվորականների կողմից ընդդեմ Ռուսաստանի ։
Վարդյոյի ամրոց
Վարդյոյում է գտնվում Վարդյոյի ամրոցը, որի պատմությունը սկսվում է 13-14 դարերից։ Երկրորդ համաշխարհային պատերազմի ժամանակ այն օգտագործվել է որպես բանտ։ Ներկայումս ամրոցը հանդիսանում է զբոսաշրջային վայր։
Արտաքին հղումներ
Կատեգորիա:Ֆինմարք ֆյուլքեյի կոմունաներ
Օրիակ լ'Էգլիզ
Օրիակ լ'Էգլիզ (Auriac-l'Église), համայնք Ֆրանսիայի Օվերն մարզի Կանտալ գավառում :
Բնակչությունը 2010 թվականի դրությամբ կազմում է 205 մարդ, բնակչության խտությունը` 10.39 մարդ/կմ²: Բնակավայրը զբաղեցնում է 19.73 կմ² տարածք:
Աշխարհագրություն
Գտնվում է Փարիզ քաղաքից 410 կմ հարավ, Կլերմոն Ֆերան քաղաքից` 60 կմ հարավ, Օրիյակ քաղաքից` 70 կմ հյուսիս-արևելք:
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 111 աշխատունակ (15-64 տարեկան) բնակիչ, որոնցից ակտիվ էին 77-ը, իսկ ոչ ակտիվները` 34: Ակտիվության ցուցանիշը կազմում է 69,4 %: 77 աշխատունակ մարդկանցից աշխատել է 70 անձ (38 տղամարդ և 32 կին): Գործազուրկ են եղել 7 անձ (5 տղամարդ և 2 կին): 34 անաշխատունակներից 6-ը եղել են աշակերտներ կամ ուսանողներ, 18-ը` թոշակառուներ, իսկ 10-ը չեն աշխատել տարբեր պատճառներով :
Պետրոս Դեմիրճյան
Պետրոս Հակոբի Դեմիրճյան, հայ գրականագետ, թարգմանիչ, մանկավարժ, բանասիրական գիտությունների դոկտոր։ Հայաստանի գրողների միության անդամ (1977) ։
Կենսագրություն
Պետրոս Դեմիրճյանը ծնվել է 1950 թվականի մայիսի 30-ին, Երևանում։ Ավարտել է Երևանի պետական համալսարանի բանասիրական ֆակուլտետը։ Հայաստանի գրողների միության «Գրական թերթ»-ում աշխատել է որպես գրաքննադատության բաժնի գրական աշխատող, 1972-1998 թվականներին եղել է բաժնի վարիչ։ 1998-2013 թվականներին աշխատել է ՀՀ պաշտպանության նախարարության լրատվության և քարոզչության վարչությունում, ՀՀ կառավարության, ՀՀ տրանսպորտի և կապի նախարարության աշխատակազմերում՝ զբաղեցնելով հասարակության հետ կապերի բաժնի պատասխանատուի պաշտոններ։ Դասավանդել է Հրաչյա Աճառյանի անվան համալսարանում։ 2010 թվականից ՀՀ ԳԱԱ գրականության ինստիտուտի ավագ գիտաշխատող է։ 2013 թվականին ընտրվել է Հայաստանի գրողների միության վարչության քարտուղար։
Գրական գործունեություն
Հեղինակ է բազմաթիվ գրականագիտական և գրաքննադատական հոդվածների, որոնք տպագրվել են հայաստանյան և օտարերկրյա մամուլում։ Նա ակտիվ մասնակցություն է ունեցել Էստոնիայում հայկական մշակութային ընկերության ստեղծմանն ու գործունեությանը, ընկերության «Վահագն» թերթի հրատարակմանը։ 1990 թվականին կազմել (թարգմանիչ Բաբկեն Սիմոնյանի հետ) և Բելգրադում հրատարակել է «Կնիժևնա րեչ» սերբական գրական թերթի` հայ գրականությանը նվիրված հատուկ համար (16 էջ)։ Հայկական ռադիոյով և հեռուստատեսությամբ վարել է «Գրական անդաստան» և «Բանավեճի ակումբ» գրական-մշակութային հաղորդաշարերը։
Արտաքին հղումներ
Կատեգորիա:Հայ գրականագետներ Կատեգորիա:Հայ թարգմանիչներ Կատեգորիա:Բանասիրական գիտությունների դոկտորներ Կատեգորիա:Հայ մանկավարժներ Կատեգորիա:Հայաստանի գրողների միության անդամներ Կատեգորիա:Հայաստանի ժուռնալիստների միության անդամներ
Կոնակրի
Կոնակրի (Conakry), Գվինեայի մայրաքաղաքը։ Գտնվում է Տոմո կղզում, որը ջրաթմբով միացված է մայրցամաքին։ Նավահանգիստ է Ատլանտյան օվկիանոսի ափին։ Քաղաքը հիմնել է ֆրանսիական պատասխանատու կողմը 1880-ական թթ.: Այն ներառում էր մի քանի ձկնորսական գյուղեր։ Քաղաքը երկրի տնտեսական կենտրոնն է։ Այնտեղ գործում են երկաթգծի կայան և միջազգային օդանավակայան։ Բնակչությունը՝ ։
Անվանում
Անվանումն առաջացել է այն գյուղի անունից, որտեղ ֆրանսիացի գաղութարարները 19-րդ դարի վերջին սկսեցին կառուցել նավահանգիստ և Արևմտյան Աֆրիկայի այդ մասում իրենց ունեցած տիրույթների (Ֆրանսիական Գվիանա) վարչական կենտրոնը ։
Ծանոթագրություններ
Կատեգորիա:Աֆրիկայի քաղաքներ Կատեգորիա:Գվինեայի քաղաքներ
Ժդանովկա (քաղաք, Ուկրաինա)
Ժդանովկա (Жда́нівка), քաղաք Ուկրաինայի Դոնեցկի մարզի Ժդանովկայի քաղաքային խորհուրդում, մարզային ենթակայության քաղաք։ Բնակավայրը նախկինում նաև անվանվել է Նովոժդանովկա։ Հիմնադրվել է 1924 թվականին։
2012 թվականի տվյալներով Ժդանովկա քաղաքում բնակվում էր 12 500 մարդ։ Բնակավայրը զբաղեցնում է 2 կմ² տարածք։ Բնակչության խտությունը կազմում էր 7397 մարդ/կմ²։
Արտաքին հղումներ
Կատեգորիա:Ուկրաինայի քաղաքներ Կատեգորիա:1924 թվականին հիմնադրված բնակավայրեր
Թաքթաքիշվիլի
Թաքթաքիշվիլի (თაქთაქიშვილი), վրացական ազգանուն։
Ծանոթագրություններ
Կատեգորիա:Վրացական ազգանուններ Կատեգորիա:Ազգանուններ այբբենական կարգով Կատեգորիա:Շվիլի վերջածանցով ազգանուններ
Sunburn
Sunburn՝ բրիտանական Muse խմբի չորրորդ սինգլն է իրենց առաջին Showbiz ալբոմից։ Երգի հիման վրա պաշտոնապես թողարկվել էր 3 ռեմիքս'
Երգացանկ
Բոլոր երգերի հեղինակն է Մեթյու Բելլամին.
CD2
Promo CD (MUSE 6)
Remix promo 12" (MUSE 7); German remix promo 12"
Australian CD
Benelux CD
Արտաքին հղումներ
Կատեգորիա:Muse երգեր Կատեգորիա:2000 սինգլներ
Շառլոտ և Էլիզ Մերտինյան հայ ավետարանական վարժարան
Շառլոթ և էլիզ Մերտինյան հայ ավետարանական վարժարան, Շառլոթ և էլիզ Մերտինյան հայ ավետարանական վարժարանը Լոս Անջելեսում նօրյա վարժարան է։ Հիմնվել է 1982 թվականին, Շերման Օքսում՝ Ամերիկայի հայ ավետարանչական ընկերակցության, Հյուսիսային Ամերիկայի հայ ավետարանական եկեղեցիների միության նախաձեոնությամբ և հովանավորությամբ։ Ունի մանկապարտեզ, տարրական և միջին բաժիններ, երգչախումբ, մարզական խմբեր։ Ուսուցանվում են հայոց լեզու, պատմություն, կրոն, երաժշտություն, արվեստ։ Աշակերտների թիվը՝ 255: Հրատարակում է տարեգիրք («Շողեր և հեռանկարներ»)։
Վ
մինի|200px|ձախից|Վ տառը [[Վիքիպեդիայի լոգոյի վրա
(վերևի ձախ անկյունում)։]]Վ, վ (անվանում՝ վեվ), հայկական այբուբենի 30-րդ տառը։ Թվային արժեքը՝ «3000»։ Ստեղծել է Մեսրոպ Մաշտոցը 405-406 թվականներին։ Միջնադարում օգտագործվել են «երկաթագիր», «գրչագիր», «նոտրգիր», «շղագիր» տառատեսակները   ։
Վ նշանագրում ժամանակակից հայերենի վ շրթնատամնային շփական ձայնեղ բաղաձայն հնչույթը։ Արևմտահայերենում և գրաբարում որոշ դիրքերում այդ նույն հնչույթն արտահայտվում է նաև ւ-ով։ Վ նշանակել է երեք հազար և երեք հազարերորդ, բյուրի նշանով՝ երեսուն միլիոն։ Արաբական թվանշանների գործածությունից հետո էլ օգտագործվել է որպես քանակական և դասական թվական։ Այժմ օգտագործվում է միայն դասական թվական արժեքով։
Յունիկոսում
Յունիկոդում ներկայացված է՝
Ճարպիկ մողես
Ճարպիկ մողես, (Lacerta agilis), մողեսների ենթակարգի իսկական մողեսների ընտանիքի նույնանուն ցեղի մողես։
Բնակություն
Հայաստանում հանդիպում է Շիրակի, Արագածոտնի, Կոտայքի, Գեղարքունիքի, Վայոց ձորի, Տավուշի ու Լոռու մարզերում։ Բնակվում է մարգագետնատափաստանային, թփուտային և նոսրանտառային բուսականությամբ քարքարոտ տարածքներում, երբեմն նաև այգիներում ու մշակահողերում, հաճախ՝ առուների ու լճերի ափամերձ վայրերում։
Ընդհանուր բնութագիր
Մարմնի երկարությունը տարիքի հետ փոխվում է (2,3-14,4 սմ), պոչը 1,5-2 անգամ երկար է, ինքնհատվող։ Գլուխը բարձր է՝ ծածկված խոշոր, համաչափ տեղադրված վահանիկներով։ Կոպերը շարժուն են, արտաքին ականջային անցքը՝ լավ արտահայտված։ Որովայնային մակերեսը ծածկված է 6 երկայնակի շարքեր ձևավորող խոշոր ու լայն վահանիկներով։ Երիտասարդ մողեսների մեջքային մակերեսի ընդհանուր գունավորումը գորշւսմոխրագույն է կամ շագանակագույն, որի վրայով անցնում են 1-2 մուգ զոլեր, որոնք բաժանված են նեղ սպիտակավուն գոլերով։ Մարմնի կողմնային մակերեսներին կան մուգ եզրագծով մանր սպիտակավուն խալերի երկայնակի շարքեր։ Տարիքի հետ մուգ զոլերը բաժանվելով առաջացնում են մուգ, տձև խալերի զուգահեռ շարքեր կամ գրեթե աննկատ են դառնում, իսկ մեջքային մակերեսի ընդհանուր գունավորումը կարող է տատանվել գորշամոխրագույնից վառ կանաչ։ Արուների որովայնային մակերեսի ընդհանուր գունավորումը կանաչ է, Էզերինը՝ սպիտակավուն, սովորաբար՝ բազմաթիվ մանր սև խալերից բաղկացած երկայնակի շարքերով։ Որոշ տարածքներում հանդիպում է համատեղ մոտ ազգակից զոլավոր և միջին մողեսների հետ, որոնցից տարբերվում է թեփուկավորման և գունավորման որոշակի առանձնահատկություններով։
Բազմացում
Բազմացումն սկսվում է մայիսից։ Ձվադրում է տարեկան 2 անգամ, դնում է 4-14 ձու։ Ձագերը ծնվում են հուլիսի կեսից սեպտեմբերի վերջը։ Ձմեռում է աշնան վերջից գարնան սկիզբ։ Սնվում է հիմնականում անողնաշարավորներով։ Օգտակար է. ոչնչացնում է վնասատու միջատներին։ Հաճախ խնամվում է անազատ պայմաններում՝ որպես գեղազարդիչ տեսակ։
Կոստանդին Արմենոպուլոս
Կոստանդին Արմենոպուլոս (Կոստանդին Հայորդի), միջնադարի խոշոր բյուզանդահայ իրավաբան, իրավագետ։
Կենսագրություն
Կոստանդին Արմենոպուլոսը ծնվել է 1320 թվականին Կոստանդնուպոլսում։ Նա երկար տարիներ եղել է Լեսալոնիկի դատավոր, զբաղվել է մանկավարժությամբ, դասախոսել իրավաբանություն, իրավունք, մեծ հեղինակություն է վայելել ինչպես ժամանակի գիտության բնագավառի երևելիների, այնպես էլ Բյուզանդական կայսրության իշխանավորների շրջանում, ժողովրդի մեջ։ Կոստանդին Արմենոպուլոսը եղել է Բյուզանդական կայսրության Գերագույն ատյանի անդամ, նրա ելույթին ու առաջարկությունները լսվում էին ուշադրությամբ և մեծ մասամբ հաշվի էին առնվում, պետական, կառավարական ատյանների կողմից, երկրին վերաբերվող այս կամ այն հարցի լուծման ժամանակ։ Նա եղել է Հովհաննես VI-րդ Կանտակուզինոս կայսրի (1347-1354 թվականներ) իրավախորհրդատուն, նրա վստահելի անձը, ապա և պալատական տնտեսավարը (1356 թվականից), պաշտոն, որով առնչվում էր կայսերական արքունքների բոլոր հարցերին։ Իրավաբանական բարձր գիտելիքերի, երկրին ու կայսրին մատուցած արժանի ծառայությունների համար Կոստանդին Արմենուպոլսին շնորհում են «Թեսալոնիկի գլխավոր ավագ», ապա և «Օգոստոսյան կղեր» պատվավոր տիտղոսներ։ Հետագայում, օրենքի առջև նրա ազնիվ ծառայությունների գնահատականն է դառնում «Օրենքի մեծ պահապան» կոչման շնորհումը։ Կոստանդին Հայորդին իրավաբանության բնագվառին վերաբերվող մի շարք նշանավոր աշխատություններ է գրել, կատարել կարևոր ուսումնասիրություններ։ Սակայն նրան փառք բերեց և հիրավի անմահացրեց «Առձեռն օրենսգիրքը» կամ «Վեցատյանը»։ Արմենոպուլոսը մահացել է Բյուզանդիայի մայրաքաղաք Կոստանդնուպոլսում 1380 կամ 1383 թվականին։
Գրականություն
Կատեգորիա:14-րդ դարի իրավաբաններ Կատեգորիա:Բյուզանդիայի իրավաբաններ Կատեգորիա:Հայ իրավաբաններ Կատեգորիա:Հայ իրավագետներ Կատեգորիա:Անձինք Սալոնիկից
Hexabiblos Hexabiblos Hexabiblosz Hexabiblos
Մարդակերի աղջիկն ու խորհրդավոր վարպետը
«Մարդակերի աղջիկն ու խորհրդավոր վարպետը», Հովհաննես Թումանյանի հեքիաթներից ։
Պատմություն
Առաջին անգամ տպագրվել է 1913 թվականին, առանձին հրատարակությունում՝ «Իտալական հեքիաթ» ենթավերնագրով։
Ապա՝ Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության երրորդ հատորում (էջ 238-250)։
Ինքնագիրը չի պահպանվել ։
Հովհաննես Թումանյանի երկերի լիակատար ժողովածուի 5-րդ հատորում տպագրվել է առանձին հրատարակությունից ։
Ծանոթագրություններ
Կատեգորիա:Հեքիաթներ
Հրանտ Քեշիշյան
Հրանտ Մինասի Քեշիշյան, հայ գեղանկարիչ։
Կենսագրություն
1962 թվականին ավարտել է Կահիրեի Գալուստյան ազգային վարժարանը՝ նկարչություն սովորելով Նորա Իփլեքչյանի մոտ։ Աշակերտել է Բյուզանդ Կոջամանյանին։ 1966 թվականին սովորել է «Գեղարվեստի դասընթացներում» ։
Մատենագրություն
Լ. Մանուկյան, Երգով, վրձնով, գրչով. «Ավանգարդ», 1971, 20 մարտի, № 33։
Ծանոթագրություններ
Կատեգորիա:Եգիպտահայ նկարիչներ Կատեգորիա:Հայ գեղանկարիչներ
Թելունց
Թելունց, հայկական ազգանուն ։
Սպիրիտիզմ
Սպիրիտիզմ, ոգետեսություն ( - հոգի, ոգի), միստիկական հոսանք, որի հիմքում ընկած է հավատը հանդերձյալ աշխարհում մեռյալների հոգիների գոյության և դրանց հետ հաղորդակցվելու հնարավորության նկատմամբ։ Ոգետեսության կողմնակիցները «մշակել» են հաղորդակցվելու ձևեր, այսպես կոչված, մեդիումիզմի հնարներ։
Ծագել է 19-րդ դարի կեսին, ԱՄՆ-ում, հետագայում տարածվել է Արևմտյան Եվրոպայի և Ամերիկայի բազմաթիվ երկրներում։
Կատեգորիա:Օկուլտականություն Կատեգորիա:Ռեինկարնացիա
Մարգո Մուրադյան
Մարգո (Մարգարիտ) Գրիգորի Մուրադյան, հայ դերասանուհի, ՀԽՍՀ վաստակավոր արտիստ (1961), ՀԽՍՀ ժողովրդական արտիստ (1978)։
Ճարտարապետ, ակադեմիկոս Ջիմ Թորոսյանի կինը։
Կենսագրություն
Մարգո Մուրադյանը ծնվել է 1927 թվականին Ախալցխայում։ 1934 թվականից տեղափոխվել է Երևան։ 1949 թվականին ավարտել է Երևանի գեղարվեստա-թատերական ինստիտուտը։ 1949 թվականից, Արմեն Գուլակյանի հրավերով, խաղացել է Երևանի Սունդուկյանի անվան թատրոնում։ Աչքի է ընկել դրամատիկական, կենցաղային, բնութագրական դերերով։ Մասնակցել է ռադիո և հեռուստաբեմադրությունների ։
Ծանոթագրություններ
Կատեգորիա:Հայ դերասանուհիներ Կատեգորիա:Խորհրդային դերասանուհիներ
Կուպչեգեն (գետ)
Կուպչեգեն (գետ) (Купчегень), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Բոլ գետի ձախ ափով՝ 8 կմ հեռավորության վրա։ Գետի երկարությունը 10 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերխնեոբսկոմի ավազանային շրջանին, գետի ջրատնտեսային տեղամասը Կտուն գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Իզոմերիա
Օրգանական քիմիային բնորոշ է միևնույն մոլեկուլային բանաձև ունեցող, բայց հատկություններով տարբերվող միացությունների գոյությունը։ Այս երևույթը իր բացատարությունը գտավ Բուտլերովի օրգանական միացությունների կառուցվածքային տեսության մեջ և պայմանավորված է ածխածնի յուրահատուկ կառուցվածքով և կապեր հաստատելու ունակությամբ։ Հաստատվեց միևնույն մոլեկուլային բանաձև ունեցող, բայց ատոմների և կապերի հաջորդականությամբ կամ տարածական դասավորվածությամբ տարբերվող միացությունների գոյության հնարավորությունը։ Այդպիսի միացությունները կոչվեցին իզոմերներ։ Համաձայն IUPAC-ի կանոնների, տարբերում են երկու տեսակի իզոմերներ՝
Կառուցվածքային իզոմերիա
Մոլեկուլի կառուցվածքը որոշվում է ատոմների միջև եղած կապերի բնույթով և հաջորդականությամբ։ Մոլեկուլները, որոնք ունեն նույն մոլեկուլային բանաձևը, բայց տարբեր կառուցվածքային բանաձևեր, կոչվում են կառուցվածքային իզոմերներ ։
Կառուցվածքային իզոմերիայի տեսակներից են.
Օրինակ՝ բութան և մեթիլպրոպան,C4H10
Օրինակ՝ C2H5OC2H5 CH3OCH(CH3)2
Սմետանիցա (Դոխլի Պոլոյի վտակ)
Սմետանիցա  (Сметанина), գետ Ռուսաստանում, հոսում Արխանգելսկի մարզում։ Գետաբերանը տեղակայված է Դոխլի Պոլո գետի ձախ ափին՝ 12 կմ հեռավորության վրա։ Գետի երկարությունը 14 կմ է։
Իզոմերիա
Կառուցվածքային իզոմերիա
CH3-CO-CH2-CO-O-C2H5-կետո ձև
Սմետանիցա (Դոխլի Պոլոյի վտակ)
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Իզոմերիա
Կառուցվածքային իզոմերիա
CH3-C(OH)=CH-CO-O-C2H5-ենոլ ձև
Ստերեոիզոմերիա, կոնֆիգուրացիա, կոնֆորմացիա
Ստերեիզոմերներ են կոչվում այն միացությունները, որոնք ունեն նույն մոլեկուլային կառուցվածքը (կապերի և ատոմների հաջորդականությունը) և տարբերվում են միայն միմյանց հետ կապ չունեցող ատոմների տարածական դասավորվածությամբ ։
Ստերեոիզոմերները իրենց հերթին կարող են լինել կոնֆիգուրացիոն և կոնֆորմացիոն տիպի։ «Կոնֆիգուրացիա» տերմինը նշանակում է, որ հայտնի կառուցվածք ունեցող մոլեկուլում գոյություն ունի ատոմների և կապերի որոշակի հաջորդականություն, որը պայմանավորված չէ մոլեկուլի հատվածների պտույտով պարզ C-C կապերի շուրջը։ Կոնֆիգուրացիան տվյալ մոլեկուլում ատոմների որոշակի տարածական դասավորությունն է, օրինակ՝ sp3</tt>-քառանիստ կոնֆիգուրացիա,sp 2</tt>-հարթ կոնֆիգուրացիա։
Տարբեր կոնֆիգուրացիա ունեցող իզոմերները կոչվում են կոնֆիգուրացիոն իզոմերներ, օրինակ՝ D- և L- գլիցերինային ալդեհիդները, ցիս- և տրանս-բութենները։
«Կոնֆորմացիա» տերմինը նշանակում է հայտնի կոնֆիգուրացիա ունեցող մոլեկուլի կազմի մեջ մտնող ատոմների կամ ատոմների խմբերի տարածական զանազան դիրքորոշում, որը պայմանավորված է պտույտով մեկ կամ մի քանի պարզ կապերի շուրջը, օրինակ, բութանի շեղված (գոշ) և արգելակված (անտի) կոնֆորմացիաները։
Խիրալություն
Հայտնի են բազմազան օրինակներ, երբ երկու առարկա միմյանց համար հանդիսանում են հայելապատկեր, օրինակ, աջ և ձախ ձեռքը, աջ և ձախ բյուրեղը և այլն։ «Խիրալություն» տերմինը օգտագործում են այն դեպքում, երբ երկու առարկա գտնվում են նման հարաբերության մեջ։ Մոլեկուլների այդպիսի զույգերը կոչվում են էնանթիոմերներ։ Մոլեկուլները երկրաչափական մարմիններ են, որոնց համար կարելի է կիրառել սիմետրիայի հատկությունները։ Սիմետրիայի հիմնական տարրերն են սիմետրիայի առանցքը, սիմետրիայի հարթությունը և սիմետրիայի կենտրոնը։
Մոլեկուլները, որոնք ունեն սիմետրիայի տարրեր (առանցք, հարթություն կամ կենտրոն) օժտված են արտացոլման սիմետրիայով և կոչվում են ախիրալ։ Այդպիսի մոլեկուլները չեն կարող կազմել էնանթիոմեր զույգեր և օպտիկական ակտիվություն չեն ցուցաբերում։ Օրինակ, մեզոգինեթթուն։ Սիմետրիայի տարրեր չունեցող մոլեկուլները կոչվում են խիրալ։ Այս միացությունները չեն համընկնում իրենց հայելապատկերի հետ և կարող են գոյություն ունենալ էնանթիոմեր զույգերի ձևով.
Սիմետրիայի բացակայությունը պայմանավորված է տվյալ միացություններում ասիմետրիկ ածխածինների, կամ խիրալ կենտրոնների, առկայությամբ։ Այդպես են անվանում ածխածնի այն ատոմները, որոնց չորս կապերը առաջացած են տարբեր ռադիկալների հետ։ Ասիմետրիկ ածխածին պարունակող միացությունները հարթության վրա պատկերելու համար օգտագործում են Ֆիշերի պրոյեկցիոն բանաձևերը։ Այս բանաձևերում ածխածնային շղթան հարթության վրա տեղադրվում է ուղղահայած դիրքով այնպես, որ ավագ խումբը գտնվի վերևում։ Ուղղահայած և հորիզոնական գծերի հատման կետերը համապատասխանում են ասիմետրիկ ածխածիններին, այդ ածխածինները չեն գրվում։ Օրինակ.
Սմետանիցա (Դոխլի Պոլոյի վտակ)
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Իզոմերիա
Բացարձակ և հարաբերական կոնֆիգուրացիա
Բոլոր խիրալ կենտրոն ունեցող միացությունները ընդունված է բաժանել երկու ստերեոքիմիական շարքերի՝ D և L։ Օրգանական միացությունների բացարձակ կոնֆիգուրացիան դա տեղակալիչների իրական տարածական դասավորվածությունն է խիրալ կենտրոնի շուրջը, որը որոշվում է ճշգրիտ, մասնավորապես ռենտգենոկառուցվածքային անալիզի եղանակով։ Սակայն, որոշելով մի շարք հանգուցային միացությունների, որոնք հայտնի են այժմ որպես էտանոլային միացությունների, բացարձակ կոնֆիգուրացիաները, ապա համեմատելով անհայտ կոնֆիգուրացիա ունեցող միացության հետ, կարելի է որոշել վերջինիս հարաբերական կոնֆիգուրացիան։ Մինչ ճշգրիտ եղանակների ի հայտ գալը, որպես կոնֆիգուրացիոն էտալոն էին ընդունվել D(+) և L(-)-գլիցերինային ալդեհիդները։D-ստերեոքիմիական շարքին են պատկանում խիրալ կենտրոնի այնպիսի կոնֆիգուրացիա ունեցող միացությունները, որոնցում ֆունկցիոնալ խմբերը (OH,NH2,հալոգենները) Ֆիշերի պրոյեկցիաներում գտնվում են ուղղահայաց գծից աջ, իսկ L-շարքին-ձախ։
Օրինակ՝
Այժմ բավականին հաճախ D,L համակարգի փոխարեն կիրառվում է R,S-նոր ստերեոքիմիական անվանակարգը, որը հիմնված է խիրալ կենտրոնի մոտ գտնվող տեղակալիչների ավագության նվազման ուղղության վրա (տեղակալիչների ավագությունը որոշվում է խիրալ կենտրոնի հետ կապված տարրի ատոմական համարով)։
Մեկ ասիմետրիկ ածխածին պարունակող միացությունը կարող է հանդես գալ երկու ստերեոիզոմերների ձևով։ Ստերեոիզոմերների թիվը որոշվում է 2n</tt> բանաձևով, որտեղ n-ը ասիմետրիկ ածխածինների թիվն է։
Կոնֆիգուրացիոն ստերեոիզոմերները բաժանվում են էնանթիոմերների և դիաստերեոմերների։
Մոլեկուլները, որոնք ունեն նույն կառուցվածքային բանաձևերը, իսկ բոլոր խիրալ կենտրոնների կոնֆիգուրացիաները հակառակն են (միմյանց հայելապատկերն են),կոչվում են էնանթիոմերներ։
Դիաստերեոմերներ։ Բոլոր ստերեոիզոմերները, որոնք էնանթիոմեր չեն, կոչվում են դիաստերեոմերներ, որոնք նույն կառուցվածքային բանաձևը, բայց տարբերվում են միմյանցից խիրալ կենտրոնների կոնֆիգուրացիայով։ Դիաստերեոմերիայի մասնավոր դեպք է էպիմերիան, երբ իզոմերները տարբերվում են միայն մեկ խիրալ կենտրոնի կոնֆիգուրացիայով։ Դիաստերեոմերները տարբերվում են իրենց ֆիզիկաքիմիական հատկություններով։
Կոնֆորմացիոն իզոմերներ։ Բաց շղթայով միացությունների կոնֆորմացիաները
Ինչպես վերը նշեցինք, ատոմների տարբեր տարածական դասավորվածության հետևանքով, որը առաջանում է պարզ կապերի շուրջ  կատարվող պտույտի ժամանակ, առաջանում են կոնֆորմացիոն իզոմերներ (կոնֆորմերներ)։ Կոնֆորմացիոն իզոմերները ընդունված է պատկերել Նյումենի բանաձևերով, որոնց վրա նշվում են տեղակալիչների դիրքերը C-C կապերի շուրջ պտույտ կատարելու դեպքում։ Էթանի օրինակի վրա քննարկենք հնարավոր կոնֆորմերների թիվը, ընդունելով մինիմալ պտույտը հավասար 60°։ Կոնֆորմացիաները, որոնցում տեղակալիչները գտնվում են միմյանց դիմաց (պտտման աստիճանը 0°, կամ 360°), առավել մոտ դիրքում, օժտված են բարձր էներգիայով և կոչվում են «ծածկված»։ Կոնֆորմացիաները, որոնցում տեղակալիչները գտնվում են առավել մեծ հեռավորության վրա (պտտման անկյունը 180°), գտնվում են ցածր էներգետիկ մակարդակի վրա և կոչվում են «արգելակված»։
Էթանի ծածկված կոնֆոմացիայի պոտենցիալ էներգիան 12կՋ/մոլ-ով բարձր է, քան արգելակվածինը։ Դա պայմանավորված է հարևան դիրքերում գտնվող կապերի էլեկտրոնների միջև առաջացող վանող ուժերով, որի հետևանքով զարգանում է այսպես կոչված տորսիոն լարվածություն։ Էթանի տարբեր կոնֆորմերների էներգետիկ մակարդակների տարբերությունը մեծ չէ և սովորական պայմաններում մեկ կոնֆերմերը հեշտությամբ անցնում է մյուսի։ Բութանի մոտ տորսիոն լարվածությանը գումարվում է ևս մեկը, որը առաջանում է մեթիլ խմբերի փոխադարձ վանման հետևանքով և կոչվում է Վան-դեր-Վալսի լարվածություն։ Այս դեպքում համակարգի լարվածությունը ավելի մեծ է։ Հետևաբար մոլեկուլները ձգտում են ընդունել այնպիսի կոնֆորմացիա, որի դեպքում առավել կայուն են։
Էրեմսեկ (ուտեստ)
Պատրաստման եղանակ
Ստացված կաթնաշոռի զանգվածը ֆիլտրվում է մաղի միջոցով և քամվում՝ կտավե տոպրակի մեջ դնելով կախելու կամ ճնշման տակ դնելու միջոցով։
Իզոմերիա
Կոնֆորմացիոն իզոմերներ։ Բաց շղթայով միացությունների կոնֆորմացիաները
Էներգետիկ առումով միջին դիրք գրավող կոնֆորմացիաները կոչվում են շեղված, կամ գոշ-կոնֆորմացիաներ։
Էրեմսեկ (ուտեստ)
Պատրաստման եղանակ
Էրեմսեկը պատրաստվում է նաև ջեռոցում թթված, տաքացված կամ թարմ կաթից ։
Իզոմերիա
Ցիկլիկ միացությունների կոնֆորմացիաներ
Ցիկլոալկաններում, տորսիոն և Վան-դեր-Վալսի լարվածությանը գումարվում է Բայերի անկյունային լարվածությունը։ Վերջինս պայմանավորված է ցիկլում վալենտային անկյունների շեղումով՝ նորմալ տետրաէդրի անկյունից։ Օրինակ, առավել պարզ ներկայացուցչի, ցիկլոպրոպանի վալենտային անկյունները կազմում են 60°, որի հետևանքով առաջանում է մեծ լարվածություն։
Էրեմսեկ (ուտեստ)
Պատրաստման եղանակ
Նախքան մատուցելը, էրեմսեկը համեմվում է թթվասերով, սերուցքով, մեղրով, շաքարով։ Օգտագործվում է որպես լցոն վարենիկներ (լցոնած կարակնդակներ) պատրաստելու համար (ҡаҙан ҡолағы, ҡаҙан тәкәне), գուբադիա, կիստիբի և այլն ։
Իզոմերիա
Ցիկլիկ միացությունների կոնֆորմացիաներ
Ցիկլոպրոպանում պտույտ C-C կապերի շուրջ չի կատարվում, և ջրածնի բոլոր ատոմները գտնվում են ծածկված դիրքում։ Հետևաբար, ցիկլոպրոպանը չունի կոնֆորմերներ։ Ելնելով վերը նշվածից, հասկանալի է, որ եռանդամ ցիկլը անկայուն է։ Հաջորդ ներկայացուցիչը ցիկլոբութանն է, որի վալենտային անկյունները հավասար են 90°։ Ջրածնի ատոմները գտնվում են ծածկված դիրքում։ Բարձր տորսիոն և անկյունային լարվածության հետևանքով քառանդամ ցիկլը նույնպես անկայուն է։
Տրոյանովո (Բուրգասի մարզ)
Տրոյանովո (Трояново), գյուղ Բուլղարիայի Բուրգասի մարզում։ Վարչականորեն մտնում է Կամենոյի համայնքի կազմի մեջ։ Համայնքի կենտրոն Կամենո քաղաքից գտնվում է 12 կմ դեպի արևմուտք։ 2011 թվականի Բուլղարիայի մարդահամարի տվյալների համաձայն՝ գյուղում բնակվել է 1150 մարդ ։
Ծանոթագրություններ
Կատեգորիա:Բուլղարիայի գյուղեր Կատեգորիա:Բուրգասի մարզի գյուղեր
Իզոմերիա
Ցիկլիկ միացությունների կոնֆորմացիաներ
Ցիկլոհեքսանում անկյունները հավասար են 120°։ Սրա համար հայտնի են մի շարք կոնֆորմերներ, որոնցից ավելի ցածր լարվածություն ունեն մի քանի որ հարթ, այսպես կոչված, նավակ, բազկաթոռ և զեթաձև կոնֆորմերները։
Նյումենի պրոյեկցիոն բանաձևերը հնարավորություն են տալիս հստակ պատկերացնել ատոմների փոխադարձ դիրքը։ Առանցքին զուգահեռ կապերը կոչվում են աքսիալ, իսկ 109,28° անկյան տակ գտնվողներինը՝ էկվատորիալ։
Ծանոթագրություններ
Կատեգորիա:Իզոմերիա
Սենտ Ջորջես
Սենտ Ջորջես (St. George's), Գրենադայի մարյրաքաղաք, քաղաքական և տնտեսական կենտրոն։ Բնակչությունը 2012 թվականի դրությամբ կազմում էր 33 734 մարդ ։ Գտնվում է Գրենադա կղզու արևմտյան ափին։ Կարևոր տրանսպորտային հանգույց է հանդիսանում։ Գործում է ծովային նավահանգիստ, միջազգային օդանավակայան ։ Զարգացած է սննդի արդյունաբերությունը։ Քաղաքը հիմնադրվել է 1650 թվականին։ 1885-1958 թվականներին եղել է բրիտանական գաղութ Հողմակողմ կղզիների մայրաքաղաք, 1974 թվականից՝ անկախ Գրենադայի մայրաքաղաք ։ Իր անվանումը ստացել է Սենտ Ջորջես եկեղեցու անունից (սուրբ Գեորգի եկեղեցի) ։
Քաղաքի զարգացման պատմություն
Սենտ Ջորջես քաղաքը հիմնադրվել է 1650 թվականին ֆրանսիացի գաղութարարների կողմից։ Ի սկզբանե այն իրենից ներկայացնում էր ոչ մեծ բնակավայր, այնուհետև ֆրանսիացիները Սենտ Ջորջես նավահանգստի շրջանում ամրոց են կառուցել, որը նախատեսված էր բրիտանական զորքերից քաղաքը պաշտպանելու համար։ Անգլիացիներին հաջողվեց գրավել Սենտ Ջորջեսը միայն 1762 թվականին, Յոթամյա պատերազմի ընթացքում։ Պատերազմական գործողությունների ընթացքում Բրիտանիայի կողմից գրավվել է ամբողջ Գրենադա կղզին, սակայն 1799 թվականին այն կրկին անցել է Ֆրանսիային։ Բրիտանական տիրապետությունը կղզու վրա, և մասնավորապես Սենտ Ջորջեսում, պաշտոնապես հաստատվել է 1783 թվականի Վերսալի պայմանագրի ստորագրումից հետո։
Բնակչություն, լեզու, կրոնադավանություն
Քաղաքի բնակչությունը 2012 թվականի դրությամբ կազմում էր 33 734 մարդ։ Սենտ Ջորջես քաղաքում էթնիկ կազմը հետևյալն է՝ սևամորթներ – ավելի քան 50 % (հիմնականում Աֆրիկայից բերված սևամորթ ստրուկների ժառանգները), մուլատներ – բնակիչների մոտ 40 %-ը, բնակչության մնացած մասը կազմում են հնդկացիները և եվրոպացիները։
Պետական լեզու է համարվում անգլերենը, բնակչության աննշան մասը տիրապետում է նաև պատաու լեզվին (բարբառ ֆրանսերենի հիման վրա)։ Գերակշռող կրոնը քրիստոնեությունն է (կաթոլիկություն և բողոքականություն)։
Բնական պայմաններ
Սենտ Ջորջես քաղաքը գտնվում է Գրենադա կղզու արևմտյան ափին, որը պատկանում է Կարիբյան ծովի Փոքր Անտիլյան կղզիների խմբին։ Քաղաքը գտնվում է գեղատեսիլ ծովախորշի ափին, ծովի մակարդակից 188 մետր բարձրության վրա։ Մայրաքաղաքի եղանակային պայմանները ձևավորվում են արևադարձային պասիվ կլիմայի ազդեցության տակ։ Օդի տարեկան միջին ջերմաստիճանը կազմում է +26 ˚C: Տեղումների տարեկան միջին քանակությունը կազմում է 1960 մմ։ Անձրևների սեզոնը տևում է մայիսից հոկտեմբեր։ Հուլիսից հոկտեմբեր ընկած ժամանակահատվածում քաղաքում հաճախ մոլեգնում են փոթորիկները։
Սենտ Ջորջեսը գտնվում է արևադարձային անտառների գոտում։ Բնական բուսականությունից այստեղ տարածված է մեխակածառը, կակաոյի ծառը և ցիտրուսայինները։ Առափնյա ջրերում հանդիպում են բազմաթիվ ձկներ, փափկամարմիններ և խեցգետնանմաններ։ Քաղաքի սահմաններում և նրա արվարձաններում տարածված են տարբեր թռչունների մեծ քանակություն։
Մշակութային նշանակություն
Մայրաքաղաքի պատմամշակութային տեսարժան վայրերին են դասվում քրիստոնեական եկեղեցիները, որոնք կառուցվել են 17-18-րդ դարերում, և ֆրանսիացի գաղութարարների կողմից կառուցված հնադարյան քաղաքային ամրոցը Սենտ Ջորջես ծովախորշի մոտ։ Սենտ Ջորջես քաղաքում բացվել է Վեստ Ինդիայի համալսարանի մասնաճյուղը, որտեղ ուսանողները հնարավորություն ունեն ստանալ բարձրագույն կրթություն՝ չլքելով մայրցամաքը։
Ծանոթագրություններ
Կատեգորիա:Մայրաքաղաքներ Կատեգորիա:Գրենադայի քաղաքներ
Սևաբերդի ջրամբար
Սևաբերդի ջրամբար, ջրամբար Հայաստանի Կոտայքի մարզում՝ Գեղամա լեռնաշղթայի արևմտյան լանջին՝ 2000 մ բարձրության վրա ։ Շահագործման է հանձնվել 1983 թվականին։ Մակերեսը 0,45 կմ² է, խորությունը՝ 37 մ, ջրատարողությունը՝ 6 միլիոն մ³։ Պատվարը հողային է՝ ավազակավային միջուկով, երկարությունը՝ 297 մ, բարձրությունը՝ 40 մ։ Ջուրը բաց է թողնվում մինչև Զառ գետի հունը՝ խորքային ձագարաձև ջրընդունիչի և երկաթբետոնե սրահում տեղակայված մետաղական խողովակաշարի միջոցով, որտեղից ջուրը հիմնականում տրվում է աջ ափին կառուցված ոռոգման համակարգին։ Ջրթողքը 0,64 մ³/վ է։ Ձմռանը սառցակալում է։ Ջրերն օգտագործվում են ոռոգման նպատակով։ Որովում է 1200 հա տարածություն։ 1,5 մլն մ³ ջուր տարեկան տրվում է Կոտայքի ջրանցքին։
Ծանոթագրություններ
Կատեգորիա:Կոտայքի մարզի ջրամբարներ
Մոլոդոյ Շախտյոր
Մոլոդոյ Շախտյոր (Молодий Шахтар), ավան Ուկրաինայի Դոնեցկի մարզի Ժդանովկայի քաղաքային խորհուրդում։
2001 թվականի տվյալներով Մոլոդոյ Շախտյոր ավանում բնակվում էր 164 մարդ։
Արտաքին հղումներ
Կատեգորիա:Ուկրաինայի ավաններ
Թեմուրճյան
Թեմուրճյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Թուրքերեն հիմքով ազգանուններ Կատեգորիա:Մականվանական հիմքով ազգանուններ Կատեգորիա:Յան վերջածանցով ազգանուններ
(8536) Մանս
(8536) Մանս (Mans), աստերոիդ աստերոիդների հիմնական գոտում։ Հայտնաբերվել է 1993 թվականի մարտի 21-ին Կլաս-Ինգվար Լագերկվիստի կողմից Լա Սիլյայում ։
Միջին հեռավորությունը Արեգակից կազմում է 3,010953 ա. մ., առավելագույնը մոտենում է 2,7507 ա. մ. հեռավորության վրա և հեռանում 3,2712 ա. մ. ։ Արեգակի շուրջ մեկ ամբողջական պտույտ է կատարում 1908,33 երկրային օրվա ընթացքում, իր ուղեծրով շարժվելով միջինում 0,188646 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,49° անկյուն։
Արտաքին հղումներ
Կատեգորիա:1993 թվականին հայտնաբերված աստղագիտական մարմիններ Կատեգորիա:Կլաս-Ինգվար Լագերկվիստի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մուշյոեն
Մուշյոեն (Mosjøen) — Վեֆսն համայնքի վարչական կենտրոնը, Նուրլան մարզում (ֆյուլքե), Նորվեգիայում։
Քաղաքի բնակչությունը կազմում է 9629 մարդ (2009թ.):
Մուշյոենը առանձնացված է եղել որպես քաղաք և 1876թ.-ին առանձին համայնք, սակայն հետագայում՝ 1962 թվականի հունվարի 1-ին վերադարձավ Վեֆսնի կազմ։ Համարվում է Հելգելաննի հնագույն քաղաքը և Նուրլանում երկրորդ հնագույն քաղաքը։
Աշխարհագրություն
Քաղաքը գտնվում է հովտի ստորին մասում, որտեղ Վեֆսնա և Շերվա գետերը թափվում են Վեֆսնֆորդի մեջ։ Քաղաքի կենտրոնը գտնվում է այդ երկու գետերի միջև։ Վեֆսնա գետը Նուրլանի ամենահզորը ջրատարողությամբ։ Բացի գետից և քաղաքի խութածոցից, նաև շրջապատված է լեռներով, կանաչ բլուրներով և անտառներով։ Էուֆելլետ լեռը՝ 814 մ բարձրությամբ, գտնվում է քաղաքի արևմտյան կողմում, համարվում է տարածքի բավականին հայտնի օբյեկտը։
Պատմություն
Մուշյոենը հիմնադրվել է 17-րդ կամ 18-րդ դարում որպես տեղի ֆերմերների առևտրի համար հանդիպման վայր։ 1866 թվականին Բրիտանական կազմակերպությունը այնտեղ կառուցեց սղոցարաններ և 1875 թվականին Մուշյոենը ստացավ ինքնավարության իրավունք։ Ամերիկյան մետաղագործական Alcoa ընկերությունը Մուշյոենում ուներ իր ալյումինի գործարանը։
Արդյունաբերություն
Քաղաքում է գտնվում ալյումինի գործարանը, որը պատկանում է Alcoa ընկերությանը։
Տրանսպորտ
Քաղաքին է սպասարկում Մուշյոենի օդանավակայանը, որը գտնվում է Հերստադում։ Օդանավակայանը սկսել է գործել 1987 թ.-ին։ E6 ուղին և Նուրլանի երկաթուղային գիծը անցնում են Մուշյոենի տարածքով։ Մուշյոենը գտնվում է Տրոնհեյմի տրասսայից 390 կմ հեռավորության վրա դեպի հյուսիս և Մու-ի-Րանա քաղաքից 90 կմ դեպի հարավ։
Արտաքին հղումներ
Կատեգորիա:1998 թվականին հիմնադրված բնակավայրեր
Աստերոիդների ցանկ (262701-262800)
Աստերոիդների ցանկ (262601-262700) * Աստերոիդների ցանկ * Աստերոիդների ցանկ (262801-262900)
Կա' դ'Օրո
Կա' դ'Օրո կամ պալացցո Սանտա Սոֆիա (Ca' d'Oro), պալատ Վենետիկում, Գրանդ ջրանցքի վրա, Կանարեջո շրջանում։ Երկրորդ անվանումը՝ «Ոսկե տուն»։ Պալատը համարվում է Վենետիկի գոտիկի մոդելը։
Պատմություն
Շինությունը կառուցվել է 15-րդ դարում՝ 1425-1440 թվականներին, գոտիկական ոճով, Ջովանի Բոնի և նրա որդու՝ Բարտալոմեո Բոնի նախագծմամբ, պատրիսիա Մարիանո Կոնտարինիի պատվերով։ Ավելի վաղ այդտեղ եղել է բյուզանդական ոճով պալատ՝ պալացցո Զենո, որը Մարինո Կանտարինին ստացավ իր կնոջ օժիտից։ Հին պալատը քանդել են, բայց նրա նմուշները պահպանվել են Կա' դ'Օրոյի ճակատամասում։
Պալատի սեփականատերերը բազմաթիվ անգամներ փոփոխվել են, ուստի այն մի քանի անգամ վերակառուցվել է։ 1894 թվականին պալատը ձեռք բերեց Ջորջո Ֆրանցհետտի բարոնը։ Բարոնը վերանորոգեց շինությունը՝ պահպանված գծագրերով և նկարներով, նրան վերադարձնելով իր պատմական կերպարը։ Բացի այդ նա հիմնադրեց նկարների հարուստ հավաքածու։ Նրա մահից հետո շինությունը՝ հավաքված նկարներով, դարձավ պետության սեփականությունը։
Համարվում է Վենետիկի ոճով կառուցված պալատներից ամենանրբագեղը։
1927 թվականից ի վեր պալատում գտնվում է Ֆրանկետտի պատկերասրահը։
Արտաքին հղումներ
Կատեգորիա:Պալատներ Կատեգորիա:Իտալիայի ազգային թանգարաններ Կատեգորիա:Վենետիկի թանգարաններ
Կոնրադ Յունգլինգ
Կոնրադ Անդերս Յունգլինգ (Konrad Anders Juengling, 1987, Սալեմ, Օրեգոն, ԱՄՆ), ամերիկացի գրող, ԼԳԲՏ համայնքի իրավապաշտպան ։
Կենսագրություն
Կոնրադ Յունգլինգը ծնվել է ԱՄՆ-ի Օրեգոն նահանգի Սալեմ քաղաքում ։ Նա մեծացել է որպես Հիսուս Քրիստոսի վերջին օրերի սրբերի եկեղեցու հետևորդ ։ Յունգլինգների ընտանիքը նկարագրվել է որպես «շատ հետաքրքրված արվեստի նկատմամբ» ։ Նա Միացյալ Նահանգների նախագահ Աբրահամ Լինքոլնի ժառանգն է Լինքոլնի նախապապի՝ Ջոն Լինքոլնի միջոցով  ։
Յունգլինգը հաճախել է Հյուսիսային Սալեմի ավագ դպրոց ։ Ուսանողական տարիների ժամանակ գրել է «The Clarion» ուսանողական թերթի համար ։ Պորտլենդում Օրեգոնի համալսարան հաճախելուց հետո Յունգլինգը սկսեց գրել իրենց «Vanguard» թերթի համար։ Նրա առաջին հոդվածը կոչվում էր «Գծի վերջը» (Ender of the Line) : Յունգլինգն ավարտել է Պորտլենդի համալսարանը՝ ստանալով հոգեբանության բակալավրի կոչում ։ Նախկինում նա աշխատել է որպես հոգեկան առողջության մասնագետ, այնուհետև ընդունվել է Այդահոյի համալսարանի ասպիրանտուրան, որտեղ նա ստացել է սոցիալական աշխատանքի մագիստրոսի կոչում ։
Ոչ քաղաքական ակտիվիզմ
Յունգլինգը քարոզչություն էր իրականացնում բնակչության շրջանում գրագիտության բարձրացման համար և 2013 թվականին Պորտլենդում Cascade AIDS Project-ի շրջանակներում հիմնադրել է քվիր տղամարդկանց գրքի ակումբ ։ Նաև 2013 թվականին Յունգլինգը դեմ է արտահայտվել այն մարդկանց, ովքեր դիտում են Էնդերի խաղը ֆիլմը՝ մեջբերելով Օրսոն Սքոթ Քարդի հայացքները միասեռականության վերաբերյալ և խրախուսելով մարդկանց կիրառել քվիր-էթիկական կոնսյումերիզմ ։ Նրա կողմից գրված հոդվածները և ընդհանուր դիրքորոշումը «օգնեցին բարձրացնել GeeksOUT-ի հեղինակությունը իրենց Skip Ender's Game արշավից հետո» ։ Այնուհետև Յունգլինգը միացավ GeeksOUT թիմին՝ իրենց կայքի համար քվիր մարդկանց հետ կապված հրապարակումներ գրելով։
Կրկին անդրադառնալով քվիր-էթիկական կոնսյումերիզմին, Յունգլինգը որդեգրել է այն դիրքորոշումը, որ մարդիկ չպետք է նվիրատվություններ անեն Փրկության բանակին (The Salvation Army)` իրենց հակագեյ քաղաքականության պատճառով ։
Ինդիանա նահանգի պալատի ներկայացուցիչներ
2015 թվականի մարտին Ինդիանան ընդունեց Կրոնական ազատության վերականգնման մասին օրենքը ։ Ի պատասխան՝ Յունգլինգը ձեռք բերեց Ինդիանայի Ներկայացուցիչների պալատի վեց հանրապետական ​​ներկայացուցիչների դոմենային անունները և դրանք կապեց Մարդու իրավունքների արշավի երիտասարդական վիճակագրության էջի հետ ։ Նա հայտարարեց, որ կայքի տեղեկատվությունը կտեղեկացնի օրենսդիրներին մի բնակչության մասին, որն «արդեն անապահով է և ավելի քիչ հասանելիություն ունի ընտանիքից, համայնքային աջակցությունից և առողջապահությունից» ։ Նրա ձեռք բերած դոմենային անունները պատկանում էին ներկայացուցիչներ Դեյլ Դևոնին, Դոն Լեհեին, Դոննա Շաբլիին, Դուգլաս Գութվեինին, Քեթի Քրեյգ Ռիչարդսոնին և Մարտին Կարբոին ։
Խոսելով դոմենային անունների գնման մասին՝ գրող Բրայան Անդերսոնը Յունգլինգին շորթող է անվանել ։ Նա ասաց, որ «պատանդ է պահում [դոմենային անունները] այնքան ժամանակ, քանի դեռ նրանք չեն ենթարկվել իր կամքին» ։ Քննադատություններ են հնչել նաև ԼԳԲՏ համայնքից, այդ թվում՝ PinkNews-ից ։ Նիկ Դաֆիի հոդվածում նա նշել է, որ «մենք չենք կարող համակերպվել նման մանր քայլի հետ»։
The Huffington Post-ը Յունգլինգին պարգևատրել է «Շաբաթվա միաեղջյուր» (Unicorn of the Week) մրցանակով՝ Ինդիանայի RFRA-ի օրինագծի դեմ նրա ջանքերի, «ԼԳԲՏ համայնքի համար բարի գործերի» և նրա «տեխնիկապես խելամիտ քվիր ակտիվիզմի» համար ։
2016 թվականի նախագահական ընտրություններ
2016 թվականի ԱՄՆ նախագահական ընտրություններում Յունգլինգը սատարեց Դեմոկրատական ​​կուսակցության կողմից առաջադրված Հիլարի Քլինթոնին ։ Նա մեկնաբանություններ է արել, թե ինչու է դեմ Թեդ Քրուզի արշավներին ։
2015 թվականի դեկտեմբերին Ջունգլինգը հրատարակեց «Ջեբի այբբենարանը» (Jeb's ABCs)՝ նախագահական թեկնածու Ջեբ Բուշի մասին մանկական երգիծական գիրքը ։
2020 թվականի նախագահական ընտրություններ
2018 թվականի հոկտեմբերին Յունգլինգն ասաց, որ կցանկանար, որ Ջո Բայդենը, Քամալա Հարիսը կամ Կորի Բուկերը առաջադրվեին նախագահի պաշտոնում ։ 2019 թվականի մայիսին նա պաշտոնապես հավանություն տվեց Հարիսին և հայտարարեց, որ Հարիս-Փիթ Բուտիջիգի տոմսը կլինի իր «իդեալը» ։ Նա քննադատել է Թուլսի Գաբարդին՝ մեջբերելով Գաբարդի ԼԳԲՏ իրավունքների պատմությունը։
Անձնական կյանք
Յունգլինգն ամուսնացած է Ռոբերտ Յունգլինգի հետ։ Նրանք ամուսնացել են Օրեգոն նահանգի Սիլվեր Ֆոլս այգում 2016 թվականի օգոստոսին։
Արտաքին հղումներ
Կատեգորիա:Ապրող անձինք Կատեգորիա:1987 ծնունդներ Կատեգորիա:Ամերիկացի աթեիստներ Կատեգորիա:Ամերիկացի ֆեմինիստներ Կատեգորիա:Ամերիկացի գրողներ
Ալբեսա
Ալբեսա (Albesa), մունիցիպալիտետ է Իսպանիայում։ Մտնում է Կատալոնիա ինքնավար համայնքի Լեյդա նահանգի մեջ։ Մունիցիպալիտետը գտնվում է Նոգերայի շրջանում։ Զբաղեցնում է 37,6 կմ² տարածք։ Բնակչությունը 2010 թվականի տվյալներով՝ 1679 մարդ։
Արտաքին հղումներ
Կատեգորիա:Իսպանիայի բնակավայրեր
Իգնացի Գժեգոժ
Իգնացի Շադբեյ Գժեգոժ (Ignacy Grzegorz, ), լեհահայ նշանավոր իրավաբան, իրավաբանական գիտությունների դոկտոր։
Կենսագրություն
Իգնացի Գժեգոժը ծնվել է 1796 թվականին Լվով քաղաքում։ Սկզբնական կրթությունը և իրավաբանական բարձրագույն կրթությունը ստացել է ծննդավայր Լվովում։ Ինչպես երիտասարդության, այնպես էլ ողջ կյանքի ընթացքում ակտիվ մասնակցել է Լվովի և հայ համայնքի գործունեությանը։ Նա՝ որպես ճանաչված իրավաբան, օգնել է համայնքի կրթական և հոգևոր գործերի կազմակերպմանը, ազգային ոգու, սովորույթների պահպանմանը։ Իր հեղինակության, իրավաբանական բարձր գիտելիքների և լայն շրջապատի շնորհիվ, նա կարողացել է բազում խնդիրների լուծում տալ՝ հօգուտ հայկական համայնքի, հնուն հայապահպանման գործի։ Գժեգոժ Շադբեյը անկեղծ հարգանք ուներ ոչ միայն հայ եկեղեցականների, մեծահարուստների և համայնքի բոլոր անդամների, այլ նաև լեհական բարձրաստիճան այրերի և Լվովի լեհ ու այլազգի բնակիչների մոտ։ Նա հանդես է եկել իրավաբանական մի շարք հրապարակումներով, զբաղվել մանկավարժությամբ, գրել նաև բանաստեղծություններ, ակտիվորեն մասնակցել Լվովի քաղաքային, պետական, իրավաբանական օրենքների մշակմանն ու ստեղծմանը։ Հրապարակել է քերթվածներ, կատարել թարգմանություններ հունարենից։ Շադբեյը հավանաբար իր մահկանացուն կնքել է ծննդավայր Լվովում, սակայն նրա մահվան տարեթիվը ստույգ հայտնի չէ։
Գրականություն
Կատեգորիա:Լեհահայ իրավաբաններ Կատեգորիա:Իրավաբանական գիտությունների դոկտորներ
Գոռ Մինասյան
Գոռ Մինասյան (հոկտեմբերի 25, 1994, Գյումրի), հայ ծանրամարտիկ, 2022թվականից մասնակցում է Բահրեյնի դրոշի տակ։ Օլիմպիական խաղերի արծաթե մեդալակիր, աշխարհի և եվրոպայի բազմակի մեդալակիր։ Ասիայի կրկնակի չեմպիոն և ռեկորդակիր (2022,2023) ։ Հայաստանի սպորտի վաստակավոր վարպետ։
Վաղ կյանք
Ծնվել է 1994 թվականի հոկտեմբերի 25-ին, Գյումրիում։ Փոքր տարիքում զբաղվել է ըմբշամարտով, բռնցքամարտով։ 10 տարեկանից զբաղվում է ծանրամարտով ։
Կարիերա
Հայաստանի բազմակի չեմպիոն է ։
Երիտասարդների գերծանր քաշային կարգում (+94 կգ) պոկում վարժությունում համարվում է համաշխարհային ռեկորդակիր։ Մինասյանը 2010 թվականի երիտասարդական ամառային օլիմպիական խաղերում նվաճել է արծաթե մեդալ ։
2013 թվականին 2 տարով որակազրկվել է ։ 2015 թվականին վերադառնալով մեծ սպորտ գերծանր քաշային կարգում դարձել է Հյուստոնի աշխարհի առաջնության բրոնզե մեդալակիր՝ երկամարտում գրանցելով 437 կգ արդյունքը ։ 2016 թվականի Ֆյորդեի Եվրոպայի առաջնությանը երկամարտի 442 կգ արդյունքով զբաղեցրել է երկրորդ տեղը ։ 2016 թվականի ամառային օլիմպիական խաղերում երկամարտի 451 կգ արդյունքով դարձել է օլիմպիական փոխչեմպիոն ։
Արտաքին հղումներ
Կատեգորիա:Գյումրի քաղաքում ծնվածներ Կատեգորիա:Հայ օլիմպիական ծանրամարտիկներ Կատեգորիա:2016 թվականի Ամառային օլիմպիական խաղերի արծաթե մեդալակիրներ Կատեգորիա:Հայ ծանրամարտիկներ Կատեգորիա:Հայաստանի սպորտի վաստակավոր վարպետներ
Աստերոիդների ցանկ (80101-80200)
Աստերոիդների ցանկ (80001-80100) * Աստերոիդների ցանկ * Աստերոիդների ցանկ (80201-80300)
Ֆիկարոլո
Ֆիկարոլո (Ficarolo), կոմունա Իտալիայում։ Գտնվում է Վենետո մարզում՝ Ռովիգո գավառում ։ Բնակչությունը կազմում է 2764 մարդ, խտությունը կազմում է 163 մարդ/կմ²։ Տարածքը գրավում է 35 կմ²։ Էլեկտրոնային փոստ՝45036, հեռախոսային կոդ՝ (+39) 0425։
Կոմունայի հովանավորն է սուրբ նահատակ Անտոնինոս Պամերացին, ում պատվին օծվում է տաճարը։
Ծանոթագրություններ
Կատեգորիա:Իտալիայի բնակավայրեր